एजेन्सीहरुः रुस विश्वकप फुटबलअन्तर्गत शनिबार हुने प्रिक्वाटरफाइनलका दुई खेलहरुमध्ये पूर्वविश्वकप विजेताहरु अर्जेन्टिना र फ्रान्सको खेल हेर्न दर्शकहरु आतुर भएका छन् ।
यस पटकको विश्वकपको समूह चरणमा कष्टपूर्ण ढंगले समूह चरणबाट पार पाएको अर्जेन्टिनालाई उपाधिको अर्को दावेदार फ्रान्सले कडा चुनौति दिने देखिएको छ । अर्जेन्टिनाले अघिल्ला खेलहरुमा फितलो प्रदर्शन गर्दै आएकाले पनि फ्रान्स आज हावी हुनसक्ने कतिपयको अनुमान छ ।
यद्यपि अर्जेन्टिनाका चर्चित फुटबलर लियोनेल मेस्सीले जादुमय खेल प्रदर्शन गर्दै आफ्नो टिमलाई अघि बढाउन सफल हुने आशामा मेस्सीका फ्यानहरु देखिन्छन् । दुईपटकको उपाधि विजेता अर्जेन्टिना र एकपटकको विजेता फ्रान्स दुवै उपाधिका मुख्य दाबेदार मानिन्छन् ।
शनिबार ७ः४५ बजेपछि सुरु हुने फ्रान्स र अर्जेन्टिनाबीचको रोचक र कडा प्रतिस्पर्धा हेर्न दिउसैदेखि नेपाली दर्शकहरु तयारीमा जुटेका छन् । यो खेल फरक महादिपहरु युरोप र दक्षिणी अमेरिकाबीचको भएकोले पनि आजको खेल अर्थपूर्ण छ । आज जित हासिल गर्ने टिमले फाइनलसम्म पुग्नसक्ने कतिपयको विश्लेषण देखिन्छ ।
मुस्किलले समूह चरण पार गरेको अर्जेन्टिनाले आजको प्रदर्शन कस्तो गर्ने हो ? सबैको चासोको विषय बनेको छ । यसअघि समर्थकहरुले आशा गरेजस्तो प्रदर्शन गर्न नसकेका मेस्सीप्रति धेरैको आशा र भरोषा कायम रहेकाले पनि आज उनले क्षमता देखाउनुपर्नेछ ।
पहिलोपटक विश्वकपमा सहभागी भएको आइसल्यान्डसँग बराबरीमा रोकिएर क्रोएसियासँग हार व्यहोरेको अर्जेन्टिनालाई फ्रान्सविरुद्धको यो खेल वास्तविकमै ठूलो परीक्षा हुनेछ ।
त्यसमाथि सशक्त खेलाडीहरुले भरिएको फ्रान्स यसअघि दुई खेलमा जित हासिल गरेको र एक खेलमा बराबरी गरेको टिम हो । यस्तो स्थितिमा मेस्सीको जादुमय प्रदर्शनको आशा गर्ने बाहेक अर्जेन्टिनाका फ्यानहरुलाई अर्को विकल्प देखिन्न ।
काठमाडौं । विभिन्न मन्त्रालयमा कार्यरत करिब ३२ हजार अस्थायी, करार तथा ज्यालादारी कर्मचारीको जागिर धरापमा परेको भन्दै त्यसका विरुद्ध उनीहरुले सिंहदरबार ठप्प पार्ने उद्घोष गरेका छन्।
वर्षौंदेखि विभिन्न मन्त्रालयमा कार्यरत कर्मचारीलाई सरकारले अवकाश दिएपछि त्यसविरुद्धमा चरणबद्ध आन्दोलन गर्दै आएका उनीहरूले सरकारलाई पाँचदिने अल्टिमेटम दिएको शुक्रबार आयोजित पत्रकार भेटघाटमा जानकारी दिइयो । त्यति गर्दा पनि माग सुनवाइ नभए सरकारी सवारीसाधन सञ्चालनमा रोक लगाउने समेत अखिल नेपाल सरकारी अस्थायी, करार तथा ज्यालादारी श्रमिक संघले बताएको छ ।
सरकारले संघदेखि जिल्ला र स्थानीय तहसम्मका कार्यालय खारेज र मर्ज भएपछि करार, ज्याला र अस्थायीमा कार्यरत ती कर्मचारी आवश्यक नभएको निष्कर्ष निकालेको थियो। यसबाट करिब ३२ हजार कर्मचारी प्रत्यक्ष प्रभावित हुने संघले जनाएको छ ।
त्यस्ता कर्मचारी विभिन्न मन्त्रालयमा कम्प्युटर अपरेटर, कार्यालय सहयोगी, चालकलगायत कार्यमा संलग्न रहेका छन् ।
‘दुई सय ४० दिनभन्दा बढी काम गरेका अस्थायी, करार, ज्यालादारी र ठेकेदारी कर्मचारीलाई एकपटकका लागि स्वतः स्थायी गरिनुपर्दछ’, संघका अध्यक्ष भूपाल रसाइलीले भने– ‘अस्थायी र ज्यालादारी कर्मचारीले स्थानीय तह एवं प्रदेशमा समेत गएर सेवा गर्न चाहेका छन्, यसलाई सरकारले सदुपयोग गर्नुुपर्दछ ।’
उनीहरूले आफूसँग भएका पूर्वसहमति पालना नगरेको भन्दै आन्दोलनमा उत्रनुपरेको दाबी गरेका छन । विगतमा प्रधानमन्त्री केपी ओली, मुख्य सचिव लोकदर्शन रेग्मी र सचिवहरूसँग भएको छलफल सकारात्मक भए पनि माग पूरा गर्न सरकारले तत्परता नदेखाएको भन्दै ती कर्मचारी आक्रोशित रहेका छन् ।
सरकारले गत जेठमा साउन १ गतेदेखि करार तथा ज्यालादारीमा कर्मचारी नराख्ने निर्णय गरेको थियो । सो निर्णयविरुद्ध करार तथा ज्यालादारी कर्मचारी आन्दोलनमा उत्रिएका थिए ।
तर सरकारसँग ३ महिनाका लागि करार अवधि थप गर्ने र यसबारे कार्यदल गठन गरी सोको प्रतिवेदनका आधारमा निर्णय गर्ने सहमतिपछि असार अन्तिम साता आन्दोलन टुंगिएको थियो । साउन १ गतेदेखि करार तथा ज्यालादारी कर्मचारीले हाजिर गर्न नपाएपछि सरकार पूर्वसहमतिबाट पछि हटेको भन्दै करार तथा ज्यालादारी कर्मचारी आन्दोलित भएका हुन् ।
वर्षौंसम्म सेवा गरे पनि सरकारले हचुवाका भरमा सेवाबाट हटाउँदा आफूहरूको रोजीरोटी खोसिएको संघका महासचिव कुमार राउतले बताए । ‘आफूहरूको माग स्थायीका लागि नभएर रोजीरोटीका लागि हो। वर्षौंसम्म सेवा गर्यौं। अहिले अलपत्र पारिँदा हामीलाई मान्य हुनेछैन’, राउतले भने– ‘हाम्रा माग पूरा नगरे सिंहदरबार ठप्प पाछौं ।’
लहान । सिरहाको मिर्चैया नगरपालिका¬–३ राघोपुर तीनगछियाबाट लुटेराको एक समूहले बिहीबार हतियार देखाई रु २५ लाख ६० हजार नगद लुटेर फरार भएका छन् ।
बैंकबाट रकम झिकेर सञ्चालक साह एक्लै मोटरसाइकलबाट आफ्नो मनि ट्रान्सफरतर्फ जाँदै गरेको अवस्था सो घटना भएको प्रहरी नायब उपरीक्षक साहले बताए। लुटेराहरुको खोजी गर्नुका साथै घटनाबारे आवश्यक अनुसन्धान भइरहेको प्रहरीले जनाएको छ ।